stanford-oval/wikipedia huggingface dataset:
למות מלוויה (סרט, 2007)
עלילה

דניאל ואשתו ג'יין גרים באנגליה עם הוריו ואילו אחיו הצעיר של דניאל, רוברט, הוא סופר נודע המתגורר בניו יורק. הסיפור מתחיל ביום הלוויה של אביהם אדוארד. רוברט מגיע, לאחר שטס במחלקה ראשונה, אך מסרב לסייע במימון ההלוויה, ומשאיר לדניאל לכסות לבדו את כל ההוצאות. כאשר האורחים מתחילים להגיע, דניאל מתקשה לסיים לכתוב הספד, למרות שכולם מצפים שרוברט יהיה זה שיספיד.
בת דודתו של דניאל, מרתה, וארוסה סיימון, נואשים לעשות רושם טוב על ויקטור אביה של מרתה. תקוותם נכזבת כאשר מרתה, בתקווה להרגיע את עצביו של סיימון, נותנת לו מה שהיא מאמינה שהוא ואליום, אבל הוא למעשה סם מסיבות המיוצר על ידי אחיה טרוי, סטודנט לרוקחות.
גבר אמריקאי בשם פיטר מציג את עצמו בפני דניאל, אך הוא עסוק מכדי לדבר איתו ומציע להם לדבר מאוחר יותר. הלוויה מתחילה וסיימון, תחת השפעת הסם, בטוח שהוא רואה את הארון זז. הוא אוחז בו וגורם לגופה ליפול החוצה על הרצפה. במהלך הכאוס שנוצר סיימון מבין שהוא מסומם, נכנס לפאניקה ומסתגר בשירותים. מרתה מנסה לשכנע אותו לפתוח את הדלת תוך כדי שהיא מתחמקת מג'סטין, איתו היה לה סטוץ שהיא מעדיפה לשכוח. סיימון עולה על הגג עירום ומאיים לקפוץ.
בזמן שרוב האורחים צופים בסיימון על הגג, פיטר נפגש באופן פרטי עם דניאל ועם רוברט וחושף בפניהם כי הוא היה המאהב של אביהם. פיטר אומלל מכך שאדוארד, האב, לא הותיר לו דבר בצוואתו ומציג בפני האחים תמונות מביכות בתקווה לסחוט מהם 15,000 פאונד. האחים נכנסים לפאניקה, אוזקים את פיטר, נותנים לו מה שהם מאמינים שהוא ואליום כדי להרגיע אותו. פיטר מצליח להשתחרר, אך נופל ונחבט בראשו בשולחן קפה מזכוכית. טרוי וחבר המשפחה המיזופוב הווארד, מאמינים שפיטר מת. כדי להיפטר מהגופה במהירות ובחשאי ככל האפשר, דניאל ורוברט מניחים אותה בארון המתים יחד עם אביהם. מרתה מספרת לסיימון שהיא בהריון והיא מורידה אותו מהגג, לרווחת כולם.
ברגע שכולם חוזרים, הטקס מתחדש. ההספד המביך של דניאל נקטע כאשר פיטר שעדיין חי מתפרץ מהארון והתמונות המביכות נחשפות בפני כולם, כולל סנדרה אימם של דניאל ורוברט. דניאל קוטע את המהומה שנגרמה בכך שהוא נושא הספד מאולתר מעומק הלב, ומצהיר שאולי לאביו היו סודות, אך הוא היה אדם טוב שאהב את משפחתו, ושכדאי שכל הנוכחים ילכו בדרכו.
בערב, לאחר שכל האבלים (כולל פיטר) הלכו, רוברט מחמיא לדניאל על ההספד ומספר לו שהוא מתכנן לקחת את אימם לניו יורק כדי שדניאל וג'יין יוכלו סוף סוף לקנות דירה משלהם. השיחה שלהם נקטעת כאשר ג'יין מספרת להם שדוד אלפי נכנס להתקף חרדה כשראה את גופתו המתה של פיטר, אז היא נתנה לו קצת "ואליום". האחים מחליפים מבט מבוהל, והסרט מסתיים כאשר דוד אלפי עירום על הגג, כפי שהיה סיימון.
ליהוק

מת'יו מקפדיין (דניאל)
רופרט גרייבס (רוברט)
אנדי ניימן (הווארד)
קריס מרשל (טרוי)
פיטר דינקלג' (פיטר)
קילי הוז (ג'יין)
דייזי דונובן (מרתה)
אלן טודיק (סיימון)
יואן ברמנר (ג'סטין)
פיטר ווהן (דוד אלפי)
תומאס ויטלי (הכומר)
ג'יין אשר (סנדרה)
פיטר איגן (ויקטור)
מכבי פתח תקווה (כדורסל)

סמלה הישן של הקבוצה
מכבי פתח תקווה אליצור היא קבוצת כדורסל ישראלית מהעיר פתח תקווה שמשחקת במחוז הצפוני של הליגה הארצית.
היסטוריה

הקבוצה הוקמה בשנת 1956 וכבר בעונת 1957/1958 השתתפה במשחקי הליגה העליונה אך בסיום העונה ירדה ליגה.
הקבוצה נדדה בין הליגות השונות, כשבעונת 2004/2005 היא הגיעה לשיאה ושיחקה בליגת העל.
הקבוצה שיחקה שנים רבות בליגות הנמוכות, כשבסיום עונת 2000/2001 העפילה לליגה הלאומית. בעונה הבאה, 2001/2002, הגיעה הקבוצה לחצי גמר גביע המדינה בכדורסל, לאחר שהדיחה ברבע הגמר את קבוצת מכבי גבעת שמואל מליגת העל. בחצי הגמר הודחה פ"ת על ידי מכבי תל אביב.
בעונת 2002/2003 הצליחה הקבוצה להעפיל לליגת העל לאחר ניצחון 1:3 בפלייאוף העלייה על הפועל גלבוע/עפולה, שהבטיח את העלייה, וכבונוס רשמה הקבוצה עוד ניצחון, והפעם 0:2 בסדרת גמר הליגה הלאומית על אליצור אשקלון, מה שהקנה לקבוצה את תואר אלופת הליגה הלאומית. בסגל הקבוצה היו באותה עונה בין השאר: ג'ק ג'נינגס, ירון להט, עופר גולדברג, ניר גלאון, ליאור רובינשטיין, אולג קושניר. למרות האליפות, עיריית פתח תקווה לא הצליחה להעמיד לקבוצה את התקציב המובטח, והקבוצה נשארה עוד עונה בליגה הלאומית. בתווך נחתם הסכם איחוד עם קבוצת מכבי גבעת שמואל שקיבלה את השם מכבי גבעת שמואל/פ"ת, ובתמורה העבירה לשורותיה את שני שחקניה הצעירים של פ"ת, אילון זגורי ומיכה ברגיג.
בעונת 2003/2004, מלבד הקבוצה המאוחדת, שיחקה פ"ת גם בליגה הלאומית, כשלהפתעת כולם הצליחה הקבוצה להעפיל בסיום העונה פעם נוספת לליגת העל, שבמשחקי חצי הגמר, שבהם נקבעו 2 העולות, היא הפתיעה את קבוצת הפועל חולון העדיפה, וניצחה אותה 1:3 בסדרה. ההרכב שהעלה את הקבוצה לליגת העל לאחר 37 שנים בליגות הנמוכות כלל בין השאר את עדי פרג, ליאור לוי, דיימון פטרסון, עופר גולדברג, דימה קורבניקוב, אלעד סביון, אייל אלמקייס ועוד. בגמר של אליפות הליגה הלאומית זכתה בשנה זו אליצור קריית אתא שניצחה בסיכום שני המפגשים את פ"ת.
ליגת העל

בעונת 2004/2005 שיחקה הקבוצה בליגת העל, בהדרכת המאמן צבי ירדן, (צוקה), שהעלה את הקבוצה לליגת העל בשתי הפעמים בהן עלתה הקבוצה, ובסה"כ אימן בפ"ת במשך 6 עונות רצופות. בסיום העונה ולאחר מאבקים ירדה הקבוצה לליגה הלאומית. ההרכב של הקבוצה בליגת העל השתנה לעיתים תכופות, ובסוף העונה כלל בין היתר את ליאור לוי, ראיין לקסר (שחקני אלופת ליגת העל בכדורסל לעונת 2007/2008 הפועל חולון), עדי פרג, אלעד סביון, בריאן טולברט,(שנפצע והושבת לחצי עונה), מארק בריסקר, קוואן ג'ונסון, אלכס קרקאמו, יריב יצקן, אמיר מוכתרי ועוד.
העשור השלישי של המאה ה-20

בעונת 2020/2021 עמד על הקווים תום כהן, ובין שחקני הקבוצה ניתן למנות את הקפטן אופק לוי, אופק חכמון, ניב סולומון ואסף סמואל. הקבוצה סבלה מפציעות רבות במהלך העונה וסיימה את העונה במקום השמיני.
את עונת 2021/22 פתחה פ"ת עם מאמן חדש - נמרוד כהן, כשבסגל נשארים אופק לוי, אופק חכמון וניב סולומון. לקבוצה הצטרפו בין היתר גיא לביא, יוחאי צוקרמן, אלעד כנפו וסתיו אהרון. את העונה הסדירה סיימה הקבוצה במקום השלישי אך הודחה ברבע גמר הפלייאוף לאחר הפסד כפול למכבי אשדוד צבר.
בעונת 2022/23 המשיכה פ"ת עם סגל דומה לעונה שעברה, בו נשארו אופק לוי, אופק חכמון, ניב סולומון, גיא לביא, יוחאי צוקרמן, סתיו אהרון וגל צלניק. אל הקבוצה הצטרפו ניב ברקוביץ', יוסף (חסון) ג'ונסון, גידי שיפר ושחקני הבית נועם נאור, נועם קמיני וגיא ירון.
הקבוצה הגיעה בעונה זו לגמר גביע האיגוד והפסידה לאליצור יבנה. בנוסף, הפסידה הקבוצה ליבנה גם בחצי גמר הפלייאוף אחרי סדרה מותחת.
בעונת 2023/24, שהחלה באיחור בעקבות מלחמת חרבות ברזל, פ"ת לא הצליחה לשחזר את ההצלחות של השנים הקודמות. בסגל המשיכו סתיו אהרון, יוחאי צוקרמן, גיא לביא, נעם נאור ואופק לוי, לצד אופק מלכה שחזר לקבוצה יחד עם מתן כהן (שנפצע בתחילת העונה והושבת עד סיומה), בר ראובן שהגיע באמצע העונה, דניאל מינקין ועוד.
עונת 2024/2025

לקראת עונת 2024/2025 הוחלט כי הקבוצה תשתתף במחוז הצפוני של הליגה הארצית. נמרוד כהן המשיך כמאמן הראשי. לקראת העונה נבנתה קבוצה חזקה וצורפו השחקנים המנוסים צאלי נוימן ואלון ספיר. הקבוצה פתחה את העונה בצורה מצוינת ולאחר חמישה מחזורים השיגה חמישה ניצחונות.
הקבוצה סיימה את הסיבוב הראשון במאזן 3-11 והודחה בגביע מול קריית אונו.
עונת 2024/2025 > סגל הקבוצה לעונת 2024/2025

ראו גם: רשימת כדורסלני הקבוצה שיש להם ערך בוויקיפדיה העברית
תארים והישגים

הליגה הלאומית
זכייה (1): 2002/2003
סגנות (1): 2003/2004
ליגה ארצית מחוז דרום
זכייה (1): 2009/2010
ליגה א' מחוז מרכז
זכייה (1): 2007/2008
גביע המדינה בכדורסל
חצי גמר (1): 2001/2002
גביע האיגוד
חצי גמר (1): 2008/2009
גמר (1): 2022/2023
בית הספר לכדורסל ומחלקת הנוער

מחלקת הנוער של האגודה היא אחת מהגדולות והמוצלחות בארץ. המחלקה מונה כ-1100 שחקנים.
במחלקה שיחקו בין השאר: שרון דרוקר, ערן סלע, גיל סלע, מייקל לואיס, דור אליהו, אמיר מוכתרי, אבירם זלקוביץ', רז אלבז, איילון זגורי, אבי כהן, צוף בן משה ואופק מלכה.
שחקני עבר בולטים

ישראל אבירם זלקוביץ'
ארצות הברית בליז אלכס קרקאמו
ישראל אלעד סביון
ישראל אמיר מוכתרי
ארצות הברית בריאן טולברט
ישראל גיל סלע
ארצות הברית ישראל דיימון פטרסון
ישראל ארתור אברונין
ישראל יריב יצקן
ישראל ישראל לב
ישראל ליאור לוי
ישראל ליאור ליובין
ישראל ליאור ליפשיץ
ארצות הברית מארק בריסקר
ישראל ישראל שינפלד
ישראל מייקל לואיס
ארצות הברית ישראל סטנלי ברנדי
ישראל עדי פרג
ישראל ערן סלע
ישראל פיני לוי
ישראל קובי בלול
ישראל ארצות הברית ראיין לקסר
ישראל ארצות הברית שימי ריגר
ישראל שלמה לוצקי
ישראל שרון דרוקר
ישראל תומר דראי
ישראל אורן נודלמן
מאמני עבר בולטים

ישראל צבי ירדן
ישראל אפי בירנבוים
ישראל ישראל לב
ישראל זיו ארז
ישראל נתי כהן
ישראל רן אשר
קלעי כל הזמנים בליגה הראשונה

| 0 | 1 | 2 | 3 | 4 | 5 |
| --- | --- | --- | --- | --- | --- |
|  שלמה לוצקי 1350  איצקוביץ 557  יעקב אדליסט 452  מימון רמבם 416  בריאן טולברט 386  ראובן בבינדר 384  יריב יצקן 323  אבנר אילון 322  יגאל נוימן 296  סטנלי ברנדי 213 |  עדי פרג 207  קוואן ג'ונסון 206  קרלוס ווילר 182  אהרון ליפמן 178  אטיאס 163  ארביב 154  מארק בריסקר 150  אלכס קרקאמו 146  זוהר כהן 142  מגן 116 |  אמיר מוכתרי 102  קובינסקי 95  אקשטיין 82  אלכסנדר אבליאש 79  ראיין לקסר 73  בני מזרחי 60  מרכוס ויליאמס 56  אילון זגורי 53  פיס 31  הרלי 25 |  אלעד סביון 24  רג'י וורן 23  סטקלוב 22  סוסנוביץ' 11  נוי 10  שפק 9  קונציפולסקי 9  שרייבר 8  הירשהורן 8  צוויג 6 |  בן-דרור 5  הירשלר 4  רינקובסקי 4  כץ 3  אלתר 2  שרף 2  שפירא 2  פזי 2  רמי ליפמן 2  יהודאי 2 |  גולנד 2  פוטשניק 1 |
הערות שוליים

↑  טבלת הליגה הארצית דרום 2019/20
↑  נוימן וספיר מצטרפים לפ"ת, באתר ספסל
↑  ספורט בפתח תקווה - קבוצת הכדורסל של מכבי אליצור פת רשמה ניצחון חמישי בחמיש, באתר פ"ת עכשיו
Catch & Release

"Catch & Release" הוא סינגל של הזמר-יוצר האמריקאי מאט סימונס (אנ'). השיר יצא ב-19 בספטמבר 2014 בהוצאת חברת התקליטים [PIAS] Holland. השיר מופיע באלבום האולפן השני שלו, Catch & Release.
נכון לספטמבר 2023, גרסה זו הושמעה למעלה מ-36 מיליון פעמים ביוטיוב, ולמעלה מ-88 מיליון פעמים בספוטיפיי.
גרסת רמיקס של הצמד המוזיקלי ההולנדי דיפאנד (אנ') יצאה ב-2 במרץ 2015. נכון לספטמבר 2023, גרסה זו הושמעה למעלה מ-144 מיליון פעמים ביוטיוב, ולמעלה מ-447 מיליון פעמים בספוטיפיי.
גרסת רמיקס של התקליטן הבריטי אלכס אדייר (אנ') יצאה ב-22 באפריל 2016. נכון לספטמבר 2023, גרסה זו הושמעה למעלה מ-2 מיליון פעמים בספוטיפיי, ולמעלה מ-150 אלף פעמים ביוטיוב.
מיקומי שיא > גרסה מקורית

|   ‏‏‏  מצעדים ודירוגים (2014–2016)> מדינה |   ‏‏‏  מצעדים ודירוגים (2014–2016)> מצעד |   ‏‏‏  מצעדים ודירוגים (2014–2016)> מיקום שיא |   ‏‏‏  מצעדים ודירוגים (2014–2016)>  |
| --- | --- | --- | --- |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 100 |  |
|  ולוניה | אולטראטופ 40 | 8 |  |
|  צ'כיה | מצעד 100 שירי הרדיו | 1 |  |
|  צרפת | SNEP | 197 |  |
מיקומי שיא > גרסת רמיקס דיפאנד

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  איטליה | מצעד הסינגלים האיטלקי | 64 |  |
|  אירלנד | מצעד הסינגלים האירי | 33 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | 6 |  |
|  הולנד | מצעד 100 הסינגלים ההולנדיים | 5 |  |
|  הונגריה | Rádiós Top 40 | 9 |  |
|  הונגריה | Single Top 40 | 5 |  |
|  הממלכה המאוחדת | מצעד הסינגלים הבריטי | 144 |  |
|  ולוניה | אולטראטופ 40 | 1 |  |
|  לבנון | מצעד 20 העליונים הרשמי של לבנון | 15 |  |
|  סלובניה | SloTop50 | 22 |  |
|  סלובקיה | מצעד 100 שירי הרדיו | 1 |  |
|  ספרד | PROMUSICAE | 11 |  |
|  פולין | ZPAV | 6 |  |
|  פורטוגל | מצעד הסינגלים הפורטוגזי | 7 |  |
|  פורטוגל | מצעד השירים הדיגיטליים | 1 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  גרמניה | GfK – טופ 100 | 70 |  |
|  ולוניה | אולטראטופ 40 | 55 |  |
|  פלנדריה | אולטראטופ 50 | 20 |  |
|  צרפת | SNEP | 160 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 51 |  |
|  גרמניה | GfK – טופ 100 | 52 |  |
|  הולנד | מצעד 40 הסינגלים ההולנדיים | 24 |  |
|  הולנד | מצעד 100 הסינגלים ההולנדיים | 14 |  |
|  הונגריה | Rádiós Top 40 | 20 |  |
|  הונגריה | Single Top 40 | 17 |  |
|  ולוניה | אולטראטופ 40 | 62 |  |
|  ספרד | PROMUSICAE | 29 |  |
|  פולין | ZPAV | 25 |  |
|  צרפת | SNEP | 14 |  |
|  שווייץ | המצעד השווייצרי | 23 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
הערות שוליים

↑  Matt Simons - Catch & Release, ארכיון מ-2023-08-24, נבדק ב-2023-09-16
↑  Catch & Release, 2016-01-14, ארכיון מ-2021-03-03, נבדק ב-2023-09-16
↑  "Deepend remix van Matt Simons meest gedraaide NL productie". Radio.NL (בהולנדית). ארכיון מ-2017-01-05. נבדק ב-2017-02-07.
↑  "Matt Simons: Catch & Release (Deepend Remix)". bigFM (בגרמנית). 2015-11-12. ארכיון מ-2017-12-01. נבדק ב-2017-02-07.
↑  Matt Simons - Catch & Release (Deepend remix) - Lyrics Video, ארכיון מ-2023-08-05, נבדק ב-2023-09-16
↑  Matt Simons - Catch & Release (Deepend remix) - Official Video, ארכיון מ-2023-03-29, נבדק ב-2023-09-16
↑  Catch & Release - Deepend Remix, 2015-09-30, ארכיון מ-2023-03-25, נבדק ב-2023-09-16
↑  Catch & Release (Alex Adair Remix), 2016-04-22, ארכיון מ-2019-07-13, נבדק ב-2023-09-16
↑  Matt Simons - Catch & Release (Alex Adair remix), ארכיון מ-2021-05-18, נבדק ב-2023-09-16
↑  Gold & Platinum, RIAA (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Catch & Release".
| --- | --- |
בקרת זהויות :  MusicBrainz release group: e56f706c-06f6-4ee5-b011-79e2b931a701
רמה (גאוגרפיה)

רמה באיסלנד
רמת קולורדו
רמה היא צורת נוף גאוגרפית המורכבת ממישור רחב הנישא מעל הגובה הממוצע של האזור, בדומה להר רחב בעל מישור בפסגתו.
רמות יכול להיווצר במגוון תהליכים:
מאגמה מתרוממת ממעטפת כדור הארץ וגורמת לקרקע שמעליה להתרומם, עקב כך מתרוממים אזורים שטוחים נרחבים של סלעים.
קילוחי לבה המתפשטים מסדקים ונקודות חלשות בקרום כדור הארץ. דוגמה לרמה מסוג זה היא רמת קולומביה בארצות הברית.
תוצאה מתהליכי הסחיפה בעקבות פעילות קרחונים על רכסי ההרים, במקרה זה מצויות הרמות בין רכסי הרים.
מים יכולים לגרום לסחיפה ולהפוך רכסי הרים למישור.
קיילין רמבו

| --- | --- |

 לידה:  8 בינואר 1996 (בן 29) קליפורניה, ארצות הברית 
 מדינה:  ארצות הברית 
 תקופת הפעילות:  מ-2011 
 פרופיל ב-IMDb
 
קיילין רמבו (באנגלית: Khylin Rhambo; נולד ב-8 בינואר 1996) הוא שחקן אמריקאי, המוכר בעיקר מתפקידו בתור מייסון יואיט בסדרה "זאב צעיר" (2014–2017).
ראשית חייו

רמבו נולד בקליפורניה ב-8 בינואר 1996. יש לו אחות צעירה בשם פיית'. הוא החל את הקריירה כבר בגיל צעיר. הוא דגמן לחברות כגון לי ג'ינס, הסברו, דיסני ומאטל, לפני שהתעניין במשחק בגיל 8 ואז החל להשתתף בשיעורי משחק.
קריירה

בשנת 2011, התפקיד הראשון של רמבו הגיע כאשר לוהק לתפקיד אורח בסדרה "Reed Between the Lines" ובהמשך אותה שנה שיחק גם בתפקיד אורח בסדרה "מחשבות פליליות".
בשנת 2013 לוהק לסרט העלילתי הראשון שלו, מותחן המדע בדיוני "המשחק של אנדר", בתפקיד דינק מיקר.
בשנת 2014 לוהק רמבו לתפקיד מייסון יואיט לעונה הרביעית של סדרת הטלוויזיה "זאב צעיר".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | המשחק של אנדר | דינק מיקר |  |
| 2019 | 47 מטר 2 | קרל |  |
| 2023 | זאב צעיר: הסרט | מייסון יואיט |  |
| 2023 | Baby Blue | קלווין ג'ונס |  |
| 2023 | Rock the Boat | ג'ליל |  |
| 2024 | Rock the Boat 2 | ג'ליל |  |
| TBA | Don't Log Off | בריאן |  |
פילמוגרפיה > טלוויזיה

| שנה | סרה | תפקיד | הערות |
| --- | --- | --- | --- |
| 2011 | Reed Between the Lines | דילון | פרק: "Let's Talk About Jealousy" |
| 2011 | מחשבות פליליות | דיימון וויקס | פרק: "There's No Place Like Home" |
| 2012–2015 | The First Family | צ'ארלס ג'ונסון | תפקיד ראשי (2 עונות); 36 פרקים |
| 2013 | Ironside | ילד מס' 1 | פרק: "Minor Infractions" |
| 2014–2017 | זאב צעיר | מייסון יואיט | תפקיד חוזר (עונות 4–6); 38 פרקים |
הערות שוליים

↑  "UPI Almanac for Monday, Jan. 8, 2018". United Press International. 8 בינואר 2018. אורכב מ-המקור ב-8 בינואר 2018. נבדק ב-21 בספטמבר 2019. actor Khylin Rhambo in 1996 (age 22) {{cite news}}:  (עזרה)
↑  Bricker, Tierney (11 במרץ 2014). "Mason Dye & Khylin Rhambo Cast in 'Teen Wolf'!". E! Online. נבדק ב-17 במרץ 2014. {{cite web}}:  (עזרה)
| --- | --- |
בקרת זהויות :  GND: 1324938285  ISNI: 0000 0005 0092 1050  LCCN: no2019180685  VIAF: 5990157643285738590006   WorldCat (עם VIAF): 5990157643285738590006
ג'ון וסלי שיפ

| --- | --- |

ג'ון וסלי שיפ בכנס גלקסי-קון (GalaxyCon) 2019
 לידה:  22 בינואר 1955 (בן 70) נורפוק, וירג'יניה, ארצות הברית ארצות הברית
 מדינה:  ארצות הברית 
 תקופת הפעילות:  מ-1980 
 מקום לימודים:  סטודיו ויליאם אספר  אוניברסיטת אוקספורד  Butler Traditional High School 
 פרסים והוקרה:  2 פרסי אמי לבידור בשעות היום
 פרופיל ב-IMDb
 
ג'ון וסלי שיפ (באנגלית: John Wesley Shipp, נולד ב-22 בינואר 1955 בנורפוק, וירג'יניה) הוא שחקן אמריקאי זוכה 2 פרסי אמי לבידור בשעות היום.
קריירה

בשנת 1990 שיחק שיפ בסדרת הטלוויזיה הברק, בה גילם את דמותו של בארי אלן, מדען משטרתי שעבר תאונה המאיצה את חילוף החומרים בגופו, ובעקבות כך הוא הופך לגיבור-העל פלאש. בעקבות תפקיד ראשי זה, סדרת הטלוויזיה "הפלאש" ליהקה אותו בשנת 2014 לגלם את דמותו של הנרי אלן, אביו של בארי אלן ובשנת 2015 ליהקה אותו בשנית לגלם את דמותו של ג'יי גאריק.
בשנת 1998 לוהק לתפקיד קבוע בסדרת הטלוויזיה דוסון קריק.
בשנת 2012 שיחק בתפקיד אורח בעונה השנייה של זאב צעיר בתור אביו המכה של אייזק.
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 1990 | הסיפור שאינו נגמר 2 | ברני בקס |  |
| 1994 | Soft Deceit | ג'ון הוברט |  |
| 2002 | Second to Die | ג'ים ברטצ'ט |  |
| 2005 | Starcrossed | ליין | סרט קצר של Professional Organization of Women in Entertainment Reaching Up |
| 2009 | פורט סיטי | ג'ורג' |  |
| 2009 | גרוטסקה | פאהי | סרט קצר |
| 2010 | Separation Anxiety | פלמר |  |
| 2012 | Hell and Mr. Fudge | בנג'מין לי פאדג', אבא של אדוארד פאדג' (אנ') |  |
| 2014 | Sensory Perception | תון |  |
| 2014 | Golden Shoes | נשיא ארצות הברית |  |
| 2016 | The Sector | סטילוול |  |
| 2019 | Night Sweats | ניק |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 1980 | The Dirtiest Show in Town |  | סרט טלוויזיה |
| 1980–1984 | Guiding Light | קלי נלסון |  |
| 1984 | Summer Fantasy | קאלאהאן | סרט טלוויזיה |
| 1985–1986 | כשהעולם מסתובב | דאג קמינגס |  |
| 1986 | סנטה ברברה | מרטין אליס |  |
| 1989 | לחיות את החיים | בלאנשארד לאבלייס |  |
| 1990–1991 | הברק | הברק |  |
| 1991 | Baby of the Bride | דניס | סרט טלוויזיה |
| 1991 | Danger Team | ספק | סרט טלוויזיה |
| 1994 | Golden Gate | קני סקנלון | סרט טלוויזיה |
| 1994 | Green Dolphin Beat | טרי לטנר | סרט טלוויזיה |
| 1994–1995 | אחיות | לאקי ויליאמס |  |
| 1996 | Deadly Web | ד"ר סטנטון | סרט טלוויזיה |
| 1997 | Lost Treasure of Dos Santos | ג'ק | סרט טלוויזיה |
| 1998–2001 | דוסון קריק | מיטץ' לירי |  |
| 1999 | Road Rage | ג'ים קרסון | סרט טלוויזיה |
| 2007 | Christie's Revenge | ריי קולטון | סרט טלוויזיה |
| 2010 | לחיות את החיים | אדי פורד |  |
| 2019 | Ruby Herring Mysteries: Her Last Breath | ג'ון הרינג | בסדרת הסרטים Ruby Herring Mysteries |
| 2020 | Ruby Herring Mysteries: Prediction Murder | ג'ון הרינג | בסדרת הסרטים Ruby Herring Mysteries |
הערות שוליים

↑  The 13th Daytime Emmy Awards (July 17, 1986), ‏2021-08-04 (באנגלית)
↑  Winners in Tuesday - 14th Annual Daytime Emmy Awards show, UPI Archives (באנגלית)
↑  admin2, Bennie Lee Fudge, Edward Fudge Ministries, ‏2012-03-24 (באנגלית אמריקאית)
| --- | --- |
בקרת זהויות :  NLI: 987007397253205171  BnF: cb14226980w (data)  GND: 1062271904  ISNI: 0000 0001 1936 2659  LCCN: no00000310  VIAF: 74063851   WorldCat (עם VIAF): 74063851
משה נצר

| --- | --- |
משה נצר בלשכתו כמפקד הנח"ל, תחילת שנות ה-50
משה נצר בלשכתו כמפקד הנח"ל, תחילת שנות ה-50
 לידה:  16 בינואר 1922 רוסיה
 פטירה:  3 במאי 2009 (בגיל 87)
 תאריך עלייה:  1925
 מדינה:  ישראל 
 השתייכות:   פלמ"ח  צבא הגנה לישראל
 תקופת הפעילות:  1941–1955 (כ־14 שנים)
 תפקידים בשירות
 מפקד הגדוד השני של הפלמ"ח  מפקד הנח"ל  מפקד חטיבת עודד  מפקד חטיבת כרמלי
 תפקידים אזרחיים
 ראש אגף הנוער והנח"ל במשרד הביטחון  עוזר לענייני התיישבות של שרי הביטחון משה דיין ושמעון פרס  יושב ראש יד לבנים  ראש מועצה אזורית זבולון  ראש עמותת בית הנח"ל
 
משה נצר ב-1935 בבית חינוך לילדי עובדים
משה נצר (שני מימין) במפגש מאוחר עם מפקדים נוספים בפלמ"ח
משה נצר (16 בינואר 1922 – 3 במאי 2009) היה מפקד הנח"ל, מפקד בפלמ"ח וראש מועצה אזורית זבולון.
ביוגרפיה

משה נדב נולד בעיירה סוסניציה, אז חלק מן האימפריה הרוסית (כיום באוקראינה) לדבורה ולשרגא נוסוביצקי (נצר). בשנת 1925, עלתה המשפחה לארץ ישראל והתיישבה בתל אביב, בה למד נצר בבית החינוך לילדי עובדים. את המשך לימודיו עשה בבית הספר המחוזי ע"ש רוזה כהן בגבעת השלושה ובבית הספר החקלאי כדורי בכיתתו של יצחק רבין, חברו עוד מאז כיתה א'.
עם תום לימודיו בשנת 1940 הצטרף לגרעין הכשרה של הנוער העובד ברמת יוחנן, ושכנע את יצחק רבין להצטרף אליו. כשהוקם הפלמ"ח בשנת 1941 התגייס אליו נצר, ושירת בפלוגה ג'. בקיץ 1942 השתתף בקורס מפקדי מחלקות, שאחריו פיקד על מחלקה ובהמשך קיבל פיקוד על פלוגה ג'. בשנת 1945 השתתף בהורדת מעפילי האונייה "ברל כצנלסון". בנובמבר 1947 מונה למפקד הגדוד השני של הפלמ"ח, ובתפקידו זה היה אחראי לביטחון בכל הנגב. לאחר פירוק הפלמ"ח היה נצר מפקד חטיבת עודד, ומדצמבר 1950 עד פברואר 1954 היה מפקד הנח"ל. מאוקטובר 1954 עד אוקטובר 1955 היה מפקד חטיבת כרמלי.
בתום שירותו, חזר לקיבוץ רמת יוחנן והיה פעיל בתנועה הקיבוצית ובמפא"י. בשנים 1958–1962 היה מזכיר הפנים של איחוד הקבוצות והקיבוצים. בשנת 1965 הצטרף לרפ"י. בינואר 1968 התמנה לראש אגף הנוער והנח"ל במשרד הביטחון תפקיד בו החזיק עד אוקטובר 1971. לאחר הפוגה בקיבוץ התמנה בדצמבר 1973 למזכיר משנה של מפלגת העבודה מטעם רפ"י ובספטמבר 1974 היה מתאם פעולות ההתיישבות והביטחון המרחבי במשרד הביטחון. בתפקידו זה הקים התנחלויות ברמת הגולן, בסיני ובבקעת הירדן, ובין השאר היה מהדוחפים לשיבה לכפר דרום, היישוב שפינה במלחמת העצמאות. באפריל 1978 נתמנה לראש היחידה להתיישבות כפרית עירונית בהסתדרות שעסקה גם בייהוד הגליל. באוגוסט 1978 השתתף בכנס של ניצי מפלגת העבודה שהתנגדו לעמדות היוניות שאמצה מפלגת העבודה. בשנת 1982 נבחר להיות ראש מועצה אזורית זבולון, תפקיד בו כיהן עד ינואר 1998. בשנים 1978–1990 היה גם יושב ראש יד לבנים.
נצר כיהן גם כראש עמותת בית הנח"ל שהוקם בנחל עוז. במאי 2004 הוענק לו פרס יד בן-גוריון על מפעל חיים על רוח התנדבות, היחלצות למשימות לאומיות וחברתיות ותרומתו להתיישבות ולביטחון.
אחותו, פרופ' רינה שפירא, זכתה בפרס ישראל לחינוך. בנו הבכור הוא האסטרופיזיקאי חגי נצר. בנו עמוס נצר משמש מאז 2018 כראש מועצה אזורית זבולון. בשנת 1967 שכל את בנו, יצחק, שנפל בעת שירותו הצבאי, ולזכרו מתקיים מאז יום עיון שנתי בנושא הבדואים במדרשת שדה בוקר.
נקבר בקיבוצו, רמת יוחנן.
לקריאה נוספת

משה נצר, נצר משורשיו, סיפור חיים, הוצאת מערכות, משרד הביטחון, 2002.
הערות שוליים

↑  ערן לב, תל אביב של רבין, באתר ynet, 2 בנובמבר 2004
↑  מפקדי החטיבה לדורותיהם, באתר חטיבת כרמלי.
1 2  אל"מ משה נצר ימונה ראש אגף הנוער והנח"ל, דבר, 28 בדצמבר 1967
↑  יוסף יהלום, דבר, 19 באוקטובר 1971
↑  משה נצר - מזכיר משנה מטעם רפ"י, דבר, 18 בדצמבר 1973
↑  תא"ל מ. ציפורי עוזר ראש אג"ם במטכ"ל, דבר, 3 בספטמבר 1974
↑  חגי הוברמן, כפר דרום, באתר קטיף. נט.
↑  משה נצר, מעריב, 4 באפריל 1978
↑  ההסתדרות: יש לבנות אלף דירות בגליל, מעריב, 8 באוגוסט 1978
↑  משה מייזלס, העבודה:נעמוד על זכותינו לקיים קשרים בינלאומיים, מעריב, 7 באוגוסט 1978
↑  בית הנח"ל ריק, הדף הירוק, מעריב, 10 ביולי 2008
↑  "ברמה" - ביטאון רמת יוחנן 155, 25/5/04, אתר רמת יוחנן
↑  יום העיון ה-48 בנושא הבדואים לזכרו של יצחקי נצר, מדרשת שדה בוקר
| --- | --- |
בקרת זהויות :  NLI: 987007310626605171  ISNI: 0000 0000 6805 7573  LCCN: no2002082843  VIAF: 97434870   WorldCat (עם VIAF): 97434870
חיים שאול גריינימן

| --- | --- |

 לידה:  16 במרץ 1926 א' בניסן תרפ"ו או ט"ו בטבת תרפ"ו וילנא, ליטא ליטא
 פטירה:  10 באפריל 2015  (בגיל 89) כ"א בניסן תשע"ה בני ברק, ישראל ישראל
 כינוי:  רַב חַיִּים
 מדינה:  ישראל 
 מקום פעילות:  בני ברק, מדינת ישראל
 תקופת הפעילות:  ?–2015 
 השתייכות:  יהדות חרדית, חוג חזון איש
 תחומי עיסוק:  לימוד, הלכה, חינוך, תלמוד בבלי, רפואה, ייעוץ, מסחר, לימוד המוסר
 רבותיו:  הרב ראובן כץ, דודו רבי אברהם ישעיהו קרליץ בעל ה"חזון איש", הרב אברהם יצחק גרשונוביץ, הרב ירוחם ורהפטיג
 תלמידיו:  הרב שלום מאיר יונגרמן, הרב יוסף חיים בן דב
 חיבוריו:  חידושים וביאורים, כלילא דוורדא
 בת זוג:  חנה דבורה גרינימן
 אב:  שמואל גריינימן 
 צאצאים:  16 בנים ובנות
 
בביתו
הרב חיים שאול גריינימן (א' בניסן תרפ"ו או ט"ו בטבת תרפ"ו, 16 במרץ 1926 – כ"א בניסן תשע"ה, 10 באפריל 2015) היה רב ופוסק הלכה ליטאי. נחשב לאחד מממשיכי דרכו של דודו, החזון איש, ומנהיגה של קהילה בולטת מחוג חזון איש. מחבר סדרת הספרים חדושים ובאורים.